text: La Botiga de l'Inquiet inicia nous tallers al febrer ·
  La Botiga de l'Inquiet inicia nous tallers al febrer
  Redacció 3 Febrer 2020 1 min read
  A mitjans de l'any passat, la Fundació Catalònia, a la qual pertany el Centre Ocupacional Aspasur, va obrir al Mercat Municipal la seva Botiga de l'Inquiet. Es tracta d'una parada on dos dies a la setmana els usuaris posen a la venda els productes que es fan als centres ocupacionals.
  A banda de la Botiga de l'Inquiet, des del centre ocupacional organitzen tallers al mateix Mercat Municipal per mostrar com es fan els mateixos productes que es poden trobar a la parada.
  Aquest mes de febrer la Botiga de l'Inquiet torna a posar en marxa els seus tallers, el primer serà aquest dimarts 4 de febrer i es mostrarà com fan els buffs. El dimarts 18 de febrer faran un taller de patchwork i al març serà el torn dels sabons artesanals (dimarts 3), la decoració de caixes i llaunes (dimarts 17) i la decoració de bosses i xancletes (dimarts 31).
  Tots els tallers es duran a terme a l'aula de cuina de Mercat Municipal d'11 a 12h amb participació lliure i gratuïta.